Zoznam slovenských futbalistov v Premier League

Zoznam slovenských futbalistov v Premier League sumarizuje prehľad slovenských futbalistov, ktorí hrali v anglickej najvyššej futbalovej súťaži.

 História 
Prvým Slovákom v anglickej Premier League bol tréner Jozef Vengloš, uznávaný odborník, ktorý priviedol reprezentáciu Česko-Slovenska na MS 1982 a MS 1990 bol prvým mimobritským manažérom v Premier League. V sezóne 1990/91 viedol klub Aston Villa.

Prvým  slovenským futbalistom v Premier League bol Vladimír Kinder, ktorý v roku 1996 prestúpil zo Slovana Bratislava do klubu Middlesbrough. Futbalista roka 1994 bol autorom premiérového slovenského gólu v súťaži, 5. marca 1997 otvoril skóre zápasu s Derby County (6:1). Vladimír Kinder je aj držiteľom ďalších prvenstiev, ako prvý Slovák si zahral vo finále najstaršej futbalovej súťaže FA Cupu 1997 a tiež vo finále anglického Ligového pohára 1998.

Strelecky najúspešnejším Slovákom v Premier League bol Szilárd Németh, počas štyroch sezón v Middlesbrough strelil 23 gólov. Pre svoju efektivitu bol označovaný ako „supernáhradník“, keďže väčšinu svojich gólov dosiahol z pozície striedajúceho hráča.

Od januára 2008 pôsobil v jednom z najslávnejších anglických klubov Liverpool Martin Škrtel, stal sa oporou zadných radov „The Reds“ a jedným z najlepších obrancov Premier League. Internetová stránka sport.co.uk ho zaradila do desiatky najlepších hráčov z východnej Európy, ktorí prišli do Premier League. V roku 2012 hral náš reprezentant vo finále dvoch pohárových súťaží, najskôr prispel aj s gólovým zápisom k triumfu v Ligovom pohári, súperom FC Liverpool bol waleský tím Cardiff City v zostave so Slovákom Filipom Kissom. Vo finále FA Cupu neuspel proti Chelsea. V sezóne 2013/2014 mal Liverpool po 24 rokoch na dosah majstrovský titul, záver sezóny mu však nevyšiel. Škrtelovi sa v tomto ročníku darilo strelecky, so 7 gólmi bol piatym najlepším strelcom klubu. V lete 2016 prestúpil Škrtel do tureckého Fenerbahçe SK.

Prvým slovenským brankárom v Premier League sa stal Ján Mucha. V Evertone pôsobil ako náhradník Američana Tima Howarda, debutoval 2. marca 2013 v stretnutí s Reading (3:1).

 Štatistické zaujímavosti 
 Prvý Slovák v Premier League: Vladimír Kinder, Sheffield Wednesday – FC Middlesbrough 3:1, 1. 3. 1997 
 Prvý gól Slováka: Kinder, Middlesbrough – Derby County 6:1, 5. 3. 1997 
 Prvý vzájomný zápas dvoch Slovákov: Middlesbrough (Szilárd Németh) – Sunderland (Stanislav Varga) 2:0, 22. 10. 2001
 Najviac gólov celkom. 23, Szilárd Németh, 2001-06
 Najviac gólov Slováka v jednej sezóne: 9, Szilárd Németh (Middlesbrough), 2003/04 
 Prvý slovenský brankár: Ján Mucha, Everton – Reading 3:1, 2. 3 . 2013
 Prvý tréner: Jozef Vengloš, Aston Villa, 1990/91 

 Pohárové súťaže 
 Prvý Slovák vo finále FA Cupu: Vladimír Kinder, Middlesbrough – Chelsea 0:2, 1997
 Prvý Slovák vo finále Ligového pohára: Vladimír Kinder, Middlesbrough – Leicester City, 1997
 Prvý Slovák - víťaz Ligového pohára: Martin Škrtel, Liverpool – Cardiff City 2:2 (3:2 na 11 m), 2012

 Prehľad Slovákov v Premier League 
 údaje sú pred sezónou 2024/2025
Por.č.MenoKlubRokyZápasyGóly<center>1.Vladimír Kinder  Middlesbrough  1996–97, 1998–99 <center>11<center>3<center>2.Stanislav Varga  Sunderland  2000–02 <center>21<center>1<center>3.Szilárd Németh  Middlesbrough  2001–06 <center>117<center>23<center>4.Vladimír Labant  West Ham United  2001–03 <center>13<center>0<center>5.Igor Bališ  West Bromwich Albion  2002–03 <center>28<center>2<center>6.Vratislav Greško  Blackburn Rovers  2002–06 <center>40<center>1<center>7.Ján Kozák  West Bromwich Albion  2005–06 <center>6<center>0<center>8.Ľubomír Michalík  Bolton Wanderers 2006–08<center>11<center>1<center>9. Martin Škrtel  Liverpool  2007–16<center>242<center>16<center>10. Marek Čech West Bromwich Albion 2008–09, 2010–11<center>23<center>0<center>11. Miroslav Stoch Chelsea 2008<center>4<center>0<center>12. Vladimír Weiss ml. Manchester City (1/0)<br/ > Bolton Wanderers (13/0) 2008–10<center>14<center>0<center>13. Ján Mucha (b) Everton 2011-13<center>2<center>0<center>14. Dionatan TeixeiraStoke City 2014–16<center>2<center>0<center>15. Filip LesniakTottenham Hotspur2017<center>1<center>0<center>16.Martin Dúbravka * (b) Newcastle United (162/0)Burnley FC2018–252025-<center>162<center>0<center>17. Ondrej DudaNorwich City2020<center>10<center>0<center>18. Marek Rodák (b) Fulham2020–2024<center>4<center>0<center>19. Juraj Kucka Watford2021–22<center>26<center>1

Poznámka: Hráči označení hviezdičkou sú stále aktívni v Premier League

 Pozri aj 
 Zoznam slovenských futbalistov v Bundeslige
 Zoznam slovenských futbalistov v Serii A
 Zoznam slovenských futbalistov v Primera División
 Zoznam slovenských futbalistov v Ligue 1
 Zoznam slovenských futbalistov v Eredivisie

 Referencie 

Kategória:Futbalové zoznamy
Kategória:Futbal na Slovensku
Kategória:Slovenskí futbalisti
Kategória:FA Premier League